Kötelező olvasmány feldolgozása - Fekete István: A koppányi aga testamentuma

Készítette: Merczel Mónika

email: monimerczel@gmail.com

iskola: Diadal Úti Általános Iskola

 Budapest 1172 Diadal utca 43-49.

A feldolgozás célja, hogy a gyerekek megtanulják az olvasmányok önálló megértésének lépéseit. Ehhez egy tanulási ösvényen vezetem végig őket, amely feladatokkal, illusztrációval, kiegészítő szövegekkel segít elmélyedni a témában.

Emellett a regényben szereplő, és a témában kapcsolódó szövegeket felhasználtam a szókincsbővítéshez és a szövegértés fejlesztéséhez.

Továbbá szem előtt tartottam azt is, hogy a gyerekek érzelmi nevelése is megjelenjen a szereplők jellemzésekor, cselekedeteik magyarázata során.

A regény feldolgozását azután kezdtem meg, miután történelemórán megismerték Magyarország kora újkori történelmét, a várháborúk időszakát, így alapos háttértudás segítette az olvasottak megértését és átélését.

A <https://sway.office.com/TWiYk8zw16QWwkKj?ref=Link> oldalt megosztottam a gyerekekkel az osztály googleclassroom oldalán, és az egyes feladatoknál ennek elemeire hivatkoztam. (A bemutatóba illesztett feladatok, szövegek a mellékletben szerkeszthető változatban megtalálhatóak.)

A regény feldolgozását 3 nagyobb egységre bontottam:

* alapozás (3 tanóra)
* értelmezés (2 tanóra)
* értékelés – beadandó munka

Az egyes állomások feldolgozásához digitális eszközöket, felületeket használtam: laptop, kivetítő, tanulói tabletek.

Az órákon többnyire csoportban dolgoztak a gyerekek, emellett az egyéni és frontális munkaformát is alkalmaztam.

 ALAPOZÁS

1. Olvasásellenőrzés (45 perc)

Az 1. mellékletben található olvasásellenőrző feladatlap segítségével tájékozódtam arról, hogy a gyerekek olvasták-e, megértették-e a regény szövegét. Ezután megbeszéltük a típushibákat, helyes válaszokat. Ennek segítségével tisztáztam, mely pontokra kell nagyobb hangsúlyt fektetni, kik azok a diákok, akik segítséget igényelnek.

1. Szótár (20-25 perc)

A tanulási ösvény első lépése a nehéz szavak jelentésének tisztázása. Ezt csoportmunkában tabletek segítségével végezték el a gyerekek. A megoldás ellenőrzéséhez, a <https://quizlet.com/502608903/a-koppanyi-aga-testamentuma-flash-cards/?x=1jqt> oldalt használtam, ahol már elkészítettem a gyerekek számára a szómagyarázatokat. Ez a felület tanulókártyaként memorizálásra is használható otthoni felkészüléshez.

1. Ki kicsoda? (20 perc)

A bemutatóban található szereplőkről csoportmunkában gyűjtötték össze a legfontosabb információkat. A csoportok kiegészítették, javították egymás munkáját a frontális megbeszéléskor. Végül közösen csoportosítottuk a fő- és mellékszereplőket. Erre a feladatra az alapozás után is építeni fogunk.

1. Cselekményváz: Fontos – nem fontos (20 perc)

Ahhoz, hogy eligazodjunk a történetben, ki kell válogatni a bemutató 3. részében felsorolt események közül azokat, amelyek valóban fontos elemei a regény eseményeinek. Ennek megoldása során megkapjuk a mű cselekményvázát. (2. melléklet)

1. Hol járunk? (5 perc)

Az alapozás utolsó állomása, hogy a gyerekek önállóan, a térképek segítségével megkeresik a regény helyszíneit. Így jobban el tudják képzelni az olvasottakat, emellett segítjük a téri tájékozódásukat. Ez a feladat később ismét előkerül egy szövegértési feladatban.

1. Szövegértés (20 perc)

A kiemelt regényrészlet segítségével online gyakorolhatják a szöveg értelmezését a megbeszéltek alapján. A feladatot mindenki önállóan végzi.

<https://docs.google.com/forms/d/e/1FAIpQLSc7u4tpS_Q91TNnPNZIbg2qHIEfD1HyZJR0dH-kshV9eNfH7Q/viewform?usp=sf_link>

 ÉRTELMEZÉS

1. Miért teszi ezt? (15 perc)

A bemutató 5. állomásán a szereplők tetteinek mozgatórugóit keressük. A 15 kérdést szétvágva osztottam el a csoportok között. Majd a frontális megbeszéléskor érvekkel támasztják alá állításukat, a vitás kérdéseket irányított vitával tisztázzuk. (3. melléklet)

1. Harcmodor, párbaj (5 perc)

A tanulási ösvény 6. részében a szereplők jellemrajzát készítettem elő. 3 részt kellett kikeresni a regényből, amely rávilágít az ellentétes jellemű szereplők tulajdonságaira. Ezt házi feladatnak adtam fel, órán közösen ellenőrizzük a válaszokat.

1. Jellemzés (25 perc)

A regény két, ellentétes szereplőjének jellemzését csoportmunkában végeztük digitális eszközök segítségével. A <https://www.menti.com/rwo3o2qjfu> oldalon szófelhő formájában jelent meg a gyerekeknek Babocsai László majd Kales jellemrajza az általuk összegyűjtött jellemvonások alapján. A csoportok közösen beszéltük meg: melyek a helyes, valóban fontos tulajdonságok.

Ezután a <https://view.genial.ly/5ebd4ce2d5c84b0d8fb814a3/game-koppanyi-aga-testamentuma> oldalon játékosan ellenőrizhették tudásukat a gyerekek egyéni feladatként.

1. Szövegértés (45 perc)

A bemutató ezután olyan szövegeket tartalmaz, amelyeket a szövegértés fejlesztéséhez, gyakorláshoz használtam fel. Mivel online felületen dolgoztak ismét, azonnali visszajelzést kaptak a hibáikról. <https://share.nearpod.com/61WHyYbqhdb> feladatot otthon is elérhetik a gyerekek, csakúgy mint a következő szabadulószobát. Ennek fontos jellemzője, hogy csak a helyes válasz ismeretében tudnak továbblépni a gyerekek, a megoldásokról pedig a feladatsor végére elhelyezett űrlap segítségével én is értesültem.

<https://view.genial.ly/5eb992a5b618f00d9953d2df/interactive-content-szovegertes>

ÉRTÉKELÉS

1. Beadandó feladatok

A bemutató utolsó állomása a 12. pontban található beadandó feladatokat tartalmazza, amelyre jegyet kaptak a gyerekek. Sok feladatból választhattak, ezeket 2 csoportra osztottam, mindkettőből egyet kellett választani. Ezek digitális illetve hagyományos feladatokat egyaránt tartalmaznak. Az első részben a szövegalkotásra, a másodikban a fantáziára, képi megjelenítésre helyeztem a hangsúlyt.

Mellékletek

1. melléklet

**A koppányi aga testamentuma, olvasmányellenőrzés**

Válaszolj a kérdésekre a REGÉNY alapján a kérdésekre!

1. Ki ő?

a/ Becsületes párbajban megölte apja gyilkosát.

b/ „ Annak a töröknek olyan kardja van, mint a mennykő. Híre van egész túl a Dunán.”

c/ Olasz várfundáló mester, szereti a bort és a magyarokat.

d/ Apró ember, de szigorú rendet tartott Fonyódon.

e/ Kapzsi vallon zsoldosvezér, gyűlöli a magyarokat.

f/ Fiatal kora ellenére nagyon erős, ért a harchoz és a vadászathoz.

g/ Jó magyar katona, de túlságosan szereti a bort.

h/ Nem gazdag az apja, mégis fogságban tartják váltságdíj reményében.

i/ Vallon zsoldos, kém. Túl sokat tud a parancsnoka bűneiről.

1. Igaz vagy hamis? A hamis állításokat tedd igazzá!

a/ Babocsainé lányaként nevelte fel Aisát az udvarházában.

b/ A Babocsai-udvarház felújítását Bogics Márkó vezeti.

c/ Lászlóék vitézhez méltó körülmények között raboskodtak Bolondvárban.

d/ Dellini azért megy Bolondvárba, mert a császár fel akarja újíttatni az épületet.

f/ A fonyódi asszonyok minden praktikát bevetnek László meggyúgyításáért.

g/ Szihán szerelmes Zsuzskába, de nem meri elmondani Lászlónak.

h/ Babocsainé alig nagyon izgatottan figyeli a fia párbaját.

i/ László és Aisa a szigeten házasodnak össze.

1. Párosítsd a személyeket a hozzájuk kapcsolódó elemekkel!

kis Máté 100 arany

Dellini fogolyszöktetés

Jóska mérőón

diák íj, nyílvessző

öreg Máté méreg

Kales levél, ének

Szihán kapu

Bogics Márkó csónak

1. Sorolj fel legalább 3 várat a regényből!
2. Mondj 3 példát a regényből arra, amikor cselhez folyamodnak a szereplők!

1. melléklet

A koppányi aga testamentuma

Válaszd ki a cselekmény elemei közül azokat, amelyek nem fontosak a történet fő szála szempontjából, csak színesítik azt!

**Cselekményváz** FONTOS - NEM FONTOS

|  |
| --- |
| Oglu aga megölte Babocsai Gáspárt egy párbajban. |
| A lótolvaj büntetése ekkoriban az akasztás volt. |
| Babocsai László bosszút akar állni az apjáért, ezért párbajra hívja Oglut. |
| Csomay kapitány nem meri elmondani Babocsainénak, hogy a fia párbajozott Ogluval. |
| A párbajt tiltja a török szultán és az osztrák császár is. |
| László feldühíti Oglut párbaj közben, így sikerül legyőzni a híres török kardvívót. |
| Katzián megírja Kalesnek, hogy Babocsai László párbajban megölte Oglut, és nála van a török aga lánya és a kincse. |
| Kales meg akarja szerezni Babocsai Lászlótól Oglu kincsét. |
| Fonyód ugyan nem igazi vár, mégis szinte bevehetetlen az azt körülvevő hínáros láp miatt. |
| Zsuzsika az apja halála után a bézsenyi udvarházban lakik Babocsainénál. |
| Mivel Kales támadása várható, megerősítik Babocsaiék udvarházát: földből falat építenek, a mocsár vizének odavezetésével vizesárkot készítenek köré. |
| Kales meg akarja mérgezni Borgót. |
| Graus, a lótolvaj a csizmájában rejtette el a Kalesnek szóló levelet. |
| Kales párbajra hívja ki Babocsai Lászlót. |
| Egy helyi parasztemberrel azt üzenik Babocsainak, hogy beteg az anyja, menjen azonnal haza. |
| Kales emberei elrabolják Babocsait, aki megsebesül. |
| Bogics Márkó súlyosan megsebesül, az öreg Máté ápolja a mocsárban. |
| Babocsai Kales pincéjében raboskodik, a szabadságáért Oglu kincsét akarják. |
| Kales pincéjében raboskodik Szahin, a jelenlegi koppányi aga fia. Kales váltságdíjat akar érte, de az apja nehezen szedi össze a pénzt a fiúért. |
| Szahin odaadóan ápolja Kales pincéjében a sebesült Babocsai Lászlót. |
| Kis Máté rendkívül ügyesen bánik az íjjal és a nyíllal. |
| Dellini, az olasz építész Fonyódra érkezik, sorban felméri a végvárak állapotát. |
| Dellini szerint Bolondvárat túl könnyű elfoglalni, ezért a császár parancsára a katonák el fogják hagyni. Ezért nem megy a várba az épület megerősítését megtervezni. |
| Bogics Márkó lelkesen tanulmányozza Dellini munkáját Fonyód várában. |
| Bogics Márkó beöltözik Dellininek, és harmadmagával elindul Bolondvárra, hogy kiszabadítsa Lászlót. |
| Kalesnek éppen „Dellini” érkezésekor kell elmennie Bolondvárról, hogy átvegye Szinántól a váltságdíjat. |
| Bogics Márkóék kiszabadítják a foglyokat Bolondvárról. |
| Szinán, Szahin apja sejti, hogy Kales cselre keszül, sikerül is megakadályoznia az ármánykodását. |
| Szinán nem adja oda a fiáért a váltságdíjat, túljár Kales eszén. |
| Lászlót Szinánnál ápolják Koppányban. |
| Kales fel akarja gyújtani a Babocsai-udvarházat. |
| Kis Máté lenyilazza Kalest. |
| Babocsai László beleszeret Aisába, Szihán pedig Zsuzsikába. |
| Szihán azt hiszi, hogy László akarja elvenni Zsuzsikát, ezért sokáig szenved, nem meri elmondani az érzéseit. |
| Elárulják Babocsainénak László fogságát és sebesülését, miután minden rendbe jött. |
| Öreglakban a császár leváltotta Katziánt, egy rokonszenves osztrák katona jött helyette. |
| Bogics Márkó lesz Bolondvár új kapitánya Kales helyett. |
| Babocsai László nem lesz többé katona, hanem elveszi feleségül Aisát. |
| A szerelmesek összeházasodnak a láp szigetén. |

1. melléklet

*Indokold meg a szereplők tetteit! Milyen okok, célok, érzelmek magyarázzák a tettüket?*

|  |
| --- |
| 1.**MIÉRT** akart Babocsai László párbajozni Ogluval? |
| 2…nem haragszik Oglu Lászlóra, mikor az halálosan megsebezte? |
| 3…hagyja Oglu a lányát és a vagyonát Babocsai Lászlóra? |
| 4…múlik el Babocsainé dühe, mikor meglátja Dusmátát?„Az asszonyt megragadta valami régi, feltörő bánat. Szeme melegen csillant meg, karjai az anyák ősrégi, oltalmazó mozdulatával tárultak széjjel, és a lány ümmögő sírással szakadt közéjük. […]– Nono… kis bogaram. Nyughass már. Itt jó helyen vagy. Majd elmúlik… – És simogatta.” |
| 5…adja ezt a tanácsot Lászlónak Csomay kapitány a párbaj előtt?*Csak a szemét nézd, édes fiam! Csak a szemét. És fáraszd... – ismételgette a kapitány, akinek régen nem volt ilyen nehéz napja.* |
| 6… akarja Kales megtámadni a bézsenyi udvarházat? |
| 7. ..tartogat mérget magánál Borgó? |
| 8…füvesítették be az udvarház újonnan épült falait? |
| 9…raboljtatja el Babocsai Lászlót Kales, mikor kihívta korábban párbajozni? |
| 10..Kis Máré „uramnak” szólítja Jóskát,a fonyódi kapuőrt, erre az beengedte Mátét a várba. |
| 11…adja ki magát Bogics Márkó Dellinek, és megy Bolondvárba? |
| 12…kérte Bogics Márkó Dellininek öltözve, hogy senki ne zavarja őt mérés közben? |
| 13..támadt rá Kales a Babocsai-udvarházra a foglyok szökése után? |
| 14…nem mondja el Szahin, hogy szereti Zsuzsikát, mikor úgy tudja, hogy László el fogja venni a lányt feleségül? |
| 15..nem mondták el Babocsainénnak, hogy László fogságban volt, és súlyosan megsebesült? |